CELEX: 62021CN0406
Language: hr
Date: 2021-07-01 00:00:00
Title: Predmet C-406/21: Zahtjev za prethodnu odluku koji je 1. srpnja 2021. uputio Korkein oikeus (Finska) – A Oy/B Ky i nasljednička zajednica osobe C

13.9.2021   
            
            
               HR
            
            
               Službeni list Europske unije
            
            
               C 368/11
            
         
      Zahtjev za prethodnu odluku koji je 1. srpnja 2021. uputio Korkein oikeus (Finska) – A Oy/B Ky i nasljednička zajednica osobe C
      (Predmet C-406/21)
      (2021/C 368/09)
      Jezik postupka: finski
      
         Sud koji je uputio zahtjev
      
      Korkein oikeus
      
         Stranke glavnog postupka
      
      
         Žalitelj: A Oy
      
         Druge stranke u žalbenom postupku: B Ky i nasljednička zajednica osobe C
      
         Prethodna pitanja
      
      
                  1.
               
               
                  Treba li članak 12. stavak 4. Direktive 2011/7 (1) tumačiti na način da države članice mogu iz područja primjene te direktive izuzeti ugovornu praksu koja se odnosi na nepozivanje na posljedice zakašnjelog plaćanja, a koja se prije 16. ožujka 2013. među strankama neprekidno primjenjivala na pojedinačne narudžbe, čak i ako su pojedinačne narudžbe na koje se odnose posljedice zakašnjelog plaćanja izvršene nakon tog datuma?
               
            
                  2.
               
               
                  U slučaju niječnog odgovora na prvo prethodno pitanje: treba li članak 7. stavak 2. i 3. Direktive 2011/7 tumačiti na način da se ugovorna praksa opisana u prvom prethodnom pitanju treba smatrati ugovornim uvjetom ili postupanjem u smislu tih odredbi kojima se isključuju kamate na zakašnjelo plaćanje ili naknada za troškove naplate?
               
            
         (1)  Direktiva 2011/7/EU Europskog parlamenta i Vijeća od 16. veljače 2011. o borbi protiv kašnjenja u plaćanju u poslovnim transakcijama (SL 2011., L 48, str. 1.) (SL, posebno izdanje na hrvatskom jeziku, poglavlje 17., svezak 2., str. 200.)